Държавен вестник, бр. 53, 2004 г., стр. 27

Б Р О Й  53
Д Ъ Р Ж А В Е Н   В Е С Т Н И К
С Т Р .  27
Чл. 98. (1) Жалбата трябва да отговаря на
следните изисквания:
1. да е написана на български език;
2. да са посочени името и адресът на жалбо-
подателя и на енергийното предприятие, срещу
което е оплакването;
3. да е посочено в какво се състои искането;
4. да са изложени обстоятелствата по случая
и да са представени доказателства, ако жалбо-
подателят разполага с такива;
5. да е подписана от жалбоподателя.
(2) Жалбоподателят подава жалбата до ко-
мисията чрез съответното енергийно пред-
приятие.
(3) Енергийното предприятие е длъжно да
изпрати в комисията подадената жалба, стано-
вището си по нея, както и цялата преписка по
жалбата, събрана в резултат на разглеждането
є от енергийното предприятие, в 3-дневен срок
от получаването є.
Чл. 99. (1) Работната група събира всички
необходими доказателства за изясняване на
обстоятелствата по жалбата.
(2) Работната група може да покани страни-
те на среща в седалището на комисията за до-
пълнително изясняване на обстоятелствата. За
срещата се води протокол, който се подписва
от присъстващите.
Чл. 100. (1) При приключване на проверката
работната група съставя протокол за констата-
ции, към който се прилагат събраните доказа-
телства. Протоколът се подписва от лицата, из-
вършили проверката, и от проверяваното лице.
(2) Проверяваното лице има право да даде
обяснения и възражения в 3-дневен срок от
връчването на протокола.
(3) По направените обяснения и възражения
работната група съставя заключение, което е
неразделна част от протокола.
(4) Работната група предава събраните до-
казателства, протоколи и изготвения доклад
за резултатите от проверката на председателя
на комисията.
(5) Председателят с резолюция определя
внасянето на преписката за разглеждане в зак-
рито заседание на комисията.
Чл. 101. Комисията се произнася с решение
по жалбата в 30-дневен срок от подаването є.
Чл. 102. (1) С решението си комисията прек-
ратява преписката, когато в резултат на про-
верката не е установено нарушение на услови-
ята по лицензията.
(2) Когато в резултат на проверката е уста-
новено нарушение на условията на лицензията,
комисията взема решение относно налагането
на принудителни административни мерки по
реда на ЗЕ.
(3) Комисията уведомява заинтересуваните
страни по жалбата за решението си в 3-дневен
срок от приемането му.
(4) Независимо от решението си по ал. 1 или
2 комисията може да съдейства за доброволно
уреждане на спора между страните по реда на
раздел II.
Чл. 103. (1) Решенията на комисията по
тази глава подлежат на обжалване пред Вър-
ховния административен съд (ВАС) по реда
на Закона за Върховния административен съд
(ЗВАС).
(2) Комисията може да публикува решения-
та по жалбите на своята страница в интернет,
но не и доказателствата, становищата или аргу-
ментите на страните в спора.
Раздел II
Доброволно уреждане на споровете
Чл. 104. (1) Комисията съдейства за добро-
волно уреждане на спорове при постъпване на
писмено искане от страните за осъществяване
на помирителна процедура.
(2) Комисията съдейства за доброволно уреж-
дане на спорове, когато от възникването на
спора до постъпване на искането са изминали
не повече от 3 месеца.
(3) При доброволното уреждане на спорове
комисията не се произнася с решение.
Чл. 105. (1) При постъпване на искане по
чл. 104, ал. 1 председателят на комисията опре-
деля длъжностно лице от администрацията, ко-
ето да извърши формална проверка на искането.
(2) Лицето проверява дали основанията за
спора попадат в обхвата на чл. 97, ал. 1, т. 1 и
дали са изминали повече от 3 месеца от възник-
ването на спора и представя становището си на
председателя.
(3) Ако спорът е извън обхвата на чл. 97, ал. 1,
т. 1, председателят или упълномощено от него
длъжностно лице с резолюция:
1. открива помирителна процедура и опре-
деля лице от състава на комисията, от нейната
администрация или външен експерт, което да
я осъществи—помирител, притежаващ специ-
ални знания и квалификация по предмета на
спора, или
2. назначава проверка по реда на раздел I;
3. уведомява писмено страните за начина, по
който ще бъде разрешен спорът.
Чл. 106. Когато от комисията е поискано
съдействие за доброволно уреждане на спор
по реда на помирителна процедура, тя може
да даде указания относно снабдяването с елек-
трическа енергия, топлинна енергия или при-
роден газ, ако това са висящи въпроси по вре-
ме на преговорите за доброволно решаване
на спора.
Чл. 107. (1) Помирителят информира стра-
ните писмено, че помирителната процедура е
доброволна и поверителна и не пречи на стра-
ните да търсят защита на правата си по съде-
бен ред.
(2) Комисията съдейства за осъществяване
на помирителна процедура чрез предоставяне
на помещения в седалището на комисията за
организиране и провеждане на срещи между
страните и лицето, определено да посредничи
при разрешаване на спора, и ако е необходимо,
за събиране доказателства по спора.